钦定古今图书集成/明伦汇编/闺媛典/第042卷 > 卢养蒙妻高氏
## 钦定古今图书集成/明伦汇编/闺媛典/第042卷 > 卢养蒙妻高氏

按《绛县志》：高氏，卢养蒙妻。崇祯五年，群盗蜂起，举家
逃窜，氏亦携女避难至翼邑南，见路弃一孩，啼哭，氏
视之，乃其侄高榜也。问其父于途人，人谓已被贼杀，
氏并负侄而行，行里许，力不能两全，曰：“吾高氏止此
孤儿，若弃之，便绝祀。”于是弃其女而携其侄。贼退，高
氏与侄归，其兄，亦未死。已得高氏女于途，而负归矣。